02016D0610 — DA — 28.07.2022 — 005.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

Ændret ved:









▼B

RÅDETS AFGØRELSE (FUSP) 2016/610

af 19. april 2016

om Den Europæiske Unions militære FSFP-uddannelsesmission i Den Centralafrikanske Republik (EUTM RCA)







Artikel 1

Opgave

1. Unionen skal lede en militær FSFP-uddannelsesmission i Den Centralafrikanske Republik (EUTM RCA) for at bidrage til reformen af forsvarssektoren i CAR som led i den centralafrikanske reform af sikkerhedssektoren, der koordineres af MINUSCA.

▼M5

2. Idet den arbejder hen imod målet om centralafrikanske væbnede styrker (FACA), der er moderniseret, effektivt og demokratisk ansvarligt, skal EUTM RCA tilbyde: a) strategisk rådgivning til Den Centralafrikanske Republiks forsvarsministerium og til FACA's generalstab til støtte for oprettelsen af kompetente sikkerhedsstyrker under en demokratisk kontrol, der respekterer menneskerettighederne, den humanitære folkeret og internationale standarder vedrørende kønsspørgsmål, beskyttelsen af civile, dagsordenen for kvinder, fred og sikkerhed (WPS-dagsordenen) og dagsordenen for børn i væbnede konflikter (CAAC-dagsordenen), samt rådgivning til uddannelsesinstitutioner for FACA's officerer og underofficerer for at skabe et kompetent lederuddannelsessystem b) uddannelse til FACA på ikkeoperationelle områder, herunder menneskerettigheder, humanitær folkeret, kønsspørgsmål og beskyttelsen af civile, dagsordenen for kvinder, fred og sikkerhed (WPS-dagsordenen) og dagsordenen for børn i væbnede konflikter (CAAC-dagsordenen) c) uddannelse til FACA, hvis Den Udenrigs- og Sikkerhedspolitiske Komité beslutter, at betingelserne er opfyldt d) støtte til en strategisk kommunikationsindsats for at fremme Unionens værdier, fremme Unionens indsats og afsløre udenlandske styrkers krænkelser af menneskerettighederne og den humanitære folkeret i Den Centralafrikanske Republik.

▼B

3. EUTM RCA skal, så vidt dens midler og kapacitet rækker, yde ekspertise på det militære område og på sikkerheds- og retsstatsområdet til Unionens delegation til Den Centralafrikanske Republik.

▼M4

4. EUTM RCA skal koordinere med Den Europæiske Unions rådgivende FSFP-mission i Den Centralafrikanske Republik (EUAM RCA) og andre internationale aktører, navnlig MINUSCA, med henblik på at sikre, at der ydes en sammenhængende og integreret støtte til Den Centralafrikanske Republiks regering og sikkerhedsstyrker.

▼B

5. EUTM RCA skal operere i overensstemmelse med de politiske og strategiske mål, der er fastsat i det krisestyringskoncept, Rådet godkendte den 14. marts 2016.

Artikel 2

Udnævnelse af den øverstbefalende for EU-missionen

▼M1

1. Direktøren for den militære planlægnings- og gennemførelseskapacitet (MPCC) er øverstbefalende for missionen EUTM RCA.

2. Brigadegeneral Herman Ruys udnævnes herved til øverstbefalende for EU-missionsstyrken EUTM RCA.

▼B

Artikel 3

Udpegelse af missionens hovedkvarter

▼M1

1. MPCC er den statiske kommando- og kontrolstruktur på militærstrategisk niveau uden for operationsområdet, der er ansvarlig for den operative planlægning og gennemførelsen af EUTM RCA.

2. Missionsstyrkens hovedkvarter for EUTM RCA placeres i Bangui og opererer under kommando af den øverstbefalende for missionsstyrken.

3. MPCC omfatter en støtteenhed i Bruxelles under missionsstyrkens hovedkvarter, indtil MPCC er nået op på fuld operativ kapacitet.

▼B

Artikel 4

Planlægning og iværksættelse af EUTM RCA

1. Regler for magtanvendelse, som finder anvendelse på EUMAM RCA, finder anvendelse på EUTM RCA i dens planlægningsfase i Banguiprovinsen.

2. EUTM RCA iværksættes ved Rådets afgørelse på den dato, der anbefales af den øverstbefalende for EU-missionen, efter godkendelse af missionsplanen og reglerne for magtanvendelse.

Artikel 5

Politisk kontrol og strategisk ledelse

1. ►M1 ◄ . Beslutningskompetencen med hensyn til EUTM RCA's mål og afslutning samt de overordnede betingelser for udførelsen af dens opgaver forbliver hos Rådet. Under ansvar af Rådet og HR udøver PSC den politiske kontrol med og den strategiske ledelse af EUTM RCA. Rådet bemyndiger herved PSC til at træffe de relevante afgørelser i overensstemmelse med artikel 38 i TEU. Denne bemyndigelse omfatter de nødvendige beføjelser til at ændre planlægningsdokumenterne, herunder missionsplanen og reglerne for magtanvendelse. Den omfatter også beføjelser til at træffe beslutninger om udnævnelse af efterfølgendeøverstbefalende for EU-missionsstyrken. Beslutningskompetencen med hensyn til EUTM RCA's mål og afslutning samt de overordnede betingelser for udførelsen af dens opgaver forbliver hos Rådet.

2. PSC aflægger med regelmæssige mellemrum rapport til Rådet.

3. ►M1 ◄ til sine møder. PSC modtager med regelmæssige mellemrum rapporter fra formanden for EU's Militærkomité (EUMC) vedrørende gennemførelsen af EUTM RCA. PSC kan, i det omfang det er relevant, indkalde den øverstbefalende for EU-missionenog den øverstbefalende for EU-missionsstyrkentil sine møder.

Artikel 6

Militær ledelse

1. EUMC forestår overvågningen af, at EUTM RCA, der gennemføres under ansvar af den øverstbefalende for EU-missionen, udføres korrekt.

2. ►M1 ◄ til sine møder. EUMC modtager med regelmæssige mellemrum rapporter fra den øverstbefalende for EU-missionen. Den kan, i det omfang det er relevant, indkalde den øverstbefalende for EU-missionenog den øverstbefalende for EU-missionsstyrkentil sine møder.

3. Formanden for EUMC fungerer som det primære kontaktled til den øverstbefalende for EU-missionen.

Artikel 7

Konsekvens i Unionens reaktion og koordinering

1. HR sikrer, at denne afgørelse gennemføres og er i overensstemmelse med Unionens optræden udadtil som helhed, herunder Unionens udviklingsprogrammer og humanitære bistand.

▼M1

2. Med forbehold af kommandovejen modtager den øverstbefalende for EU-missionsstyrken lokal politisk vejledning fra chefen for Unionens delegation til Den Centralafrikanske Republik.

▼B

3. HR, bistået af Tjenesten for EU's Optræden Udadtil (EU-Udenrigstjenesten), skal fungere som det primære kontaktled til FN, myndighederne i CAR og nabolandene, Den Afrikanske Union (AU), Det Centralafrikanske Økonomiske Fællesskab (CEEAC) og til andre relevante internationale og bilaterale aktører.

▼M4

4. Koordinationsforanstaltningerne mellem den øverstbefalende for EU-missionsstyrken, EU-aktørerne, navnlig EUAM RCA, og de lokale centrale strategiske partnere, der er relevante for operationen, defineres i missionsplanen.

▼B

Artikel 8

Tredjestaters deltagelse

1. Uden at dette anfægter Unionens selvstændige beslutningstagning eller dens fælles institutionelle ramme, og i overensstemmelse med de relevante retningslinjer fra Det Europæiske Råd kan tredjestater opfordres til at deltage i EUTM RCA.

2. ►M1 ◄ og EUMC at træffe de relevante afgørelser om accept af foreslåede bidrag. Rådet bemyndiger herved PSC til at opfordre tredjestater til at foreslå bidrag og efter henstilling fra den øverstbefalende for EU-missioneni samråd med den øverstbefalende for EU-missionsstyrken,og EUMC at træffe de relevante afgørelser om accept af foreslåede bidrag.

3. Detaljerede ordninger vedrørende tredjestaters deltagelse fastlægges i aftaler, der indgås i henhold til artikel 37 i TEU og efter proceduren i artikel 218 i TEUF. Hvis Unionen og en tredjestat har indgået en rammeaftale om denne tredjestats deltagelse i Unionens krisestyringsmissioner, finder bestemmelserne i en sådan aftale anvendelse i forbindelse med EUTM RCA.

4. Tredjestater, der yder væsentlige militære bidrag til EUTM RCA, har samme rettigheder og forpligtelser i den daglige ledelse af EUTM RCA som de medlemsstater, der deltager i EUTM RCA.

5. Rådet bemyndiger herved PSC til at træffe relevante afgørelser om nedsættelse af en bidragyderkomité, hvis tredjestater yder væsentlige militære bidrag.

Artikel 9

Det EU-ledede personels status

Status for EU-ledede enheder og deres personel, herunder privilegier, immuniteter og yderligere garantier, der er nødvendige for gennemførelsen og den uhindrede afvikling af deres opgave, fastlægges i en aftale, der indgås i overensstemmelse med artikel 37 i TEU og efter proceduren i artikel 218 i TEUF.

Artikel 10

Finansielle ordninger

1. De fælles udgifter til EUTM RCA administreres i overensstemmelse med Rådets afgørelse (FUSP) 2015/528.

▼M2

2. Det finansielle referencegrundlag for de fælles udgifter til EUTM RCA beløber sig for perioden indtil den 19. september 2018 til 18 180 000 EUR. Den procentdel af dette referencebeløb, der er omhandlet i artikel 25, stk. 1, i afgørelse (FUSP) 2015/528, er 15 %, og den procentdel, der er omhandlet i artikel 34, stk. 3, i nævnte afgørelse, er 60 % for forpligtelser og 15 % for betalinger.

▼M3

3. Det finansielle referencegrundlag for de fælles udgifter til EUTM RCA beløber sig for perioden fra den 20. september 2018 til den 19. september 2020 til 26 131 485 EUR. Den procentdel af dette referencebeløb, der er omhandlet i artikel 25, stk. 1, i afgørelse (FUSP) 2015/528, er 0 %, og den procentdel, der er omhandlet i artikel 34, stk. 3, i nævnte afgørelse, er 0 % for forpligtelser og 0 % for betalinger.

▼M4

4. Det finansielle referencegrundlag for de fælles udgifter til EUTM RCA beløber sig for perioden fra den 20. september 2020 til den 19. september 2022 til 36 960 000 EUR. Den procentdel af dette referencebeløb, der er omhandlet i artikel 25, stk. 1, i afgørelse (FUSP) 2015/528, er 0 %, og den procentdel, der er omhandlet i artikel 34, stk. 3, i nævnte afgørelse, er 10 % for forpligtelser og 0 % for betalinger.

▼M5

5. Det finansielle referencegrundlag for de fælles udgifter til EUTM RCA beløber sig for perioden fra den 20. september 2022 til den 20. september 2023 til 7 813 000 EUR. Den procentdel af referencebeløbet, der er omhandlet i artikel 51, stk. 2, i Rådets afgørelse (FUSP) 2021/509 ( 1 ), er på 15 % for forpligtelser og 0 % for betalinger.

▼B

Artikel 11

Projektcelle

1. EUTM RCA skal have en projektcelle med henblik på at identificere og gennemføre projekter, som skal finansieres af Unionen, medlemsstaterne eller tredjestater, og som er i overensstemmelse med missionens mål og bidrager til opfyldelsen af mandatet.

2. Athena kan forvalte de finansielle bidrag, der er forbundet med projekterne, jf. denne artikels stk. 1, i overensstemmelse med artikel 30 i afgørelse (FUSP) 2015/528.

3. De bidragydende stater kan under ingen omstændigheder drage hverken Unionen eller HR til ansvar for handlinger eller undladelser fra EUTM RCA's side i forbindelse med anvendelsen af disse staters midler.

Artikel 12

Videregivelse af informationer

1. HR har om nødvendigt og i overensstemmelse med EUTM RCA's behov bemyndigelse til i henhold til Rådets afgørelse 2013/488/EU ( 2 ) at videregive følgende af EU's klassificerede informationer, som er udarbejdet med henblik på EUTM RCA, til tredjestater, der er tilknyttet denne afgørelse: a) til og med den klassifikationsgrad, der findes i de relevante informationssikkerhedsaftaler indgået mellem Unionen og den pågældende tredjestat, eller b) til og med klassifikationsgraden »CONFIDENTIEL UE/EU CONFIDENTIAL« i andre tilfælde.

2. HR har også bemyndigelse til i overensstemmelse med EUTM RCA's operative behov og i overensstemmelse med Rådets afgørelse 2013/488/EU at videregive EU's klassificerede informationer til og med klassifikationsgraden »RESTREINT UE/EU RESTRICTED«, som er udarbejdet med henblik på EUTM RCA, til FN og AU. Med henblik herpå skal der etableres ordninger mellem HR og FN's og AU's kompetente myndigheder.

3. HR har, hvis der er et specifikt og umiddelbart operativt behov derfor, også bemyndigelse til i henhold til afgørelse 2013/488/EU at videregive EU's klassificerede informationer til og med klassifikationsgraden »RESTREINT UE/EU RESTRICTED«, som er udarbejdet med henblik på EUTM RCA, til værtsstaten. Med henblik herpå skal der etableres ordninger mellem HR og værtsstatens kompetente myndigheder.

4. HR har bemyndigelse til at videregive EU's ikkeklassificerede dokumenter, der vedrører Rådets forhandlinger om EUTM RCA, og som er omfattet af tavshedspligt i henhold til artikel 6, stk. 1, i Rådets forretningsorden ( 3 ), til tredjelande, der er tilknyttet denne afgørelse.

5. ►M1 ◄ . HR kan uddelegere sådanne bemyndigelser samt muligheden for at indgå de ovennævnte ordninger til ansatte i EU-Udenrigstjenesten og/eller den øverstbefalende for EU-missionenog/eller den øverstbefalende for EU-missionsstyrken

Artikel 13

Ikrafttræden og afslutning

1. Denne afgørelse træder i kraft på dagen for vedtagelsen.

▼M5

2. EUTM RCA udløber den 20. september 2023.

▼B

3. Denne afgørelse ophæves fra den dato, hvor EUTM RCA's hovedkvarter i overensstemmelse med de planer, der er godkendt for så vidt angår EUTM RCA's afslutning, afvikles, jf. dog de procedurer, der er fastlagt i afgørelse (FUSP) 2015/528 vedrørende EUTM RCA's revision og regnskabsaflæggelse.